stanford-oval/wikipedia huggingface dataset:
Kaarle Emanuel I
Elämä ja ura

Kaarle Emanuel tuli isänsä Emanuel Filibertin seuraajaksi vuonna 1580. Hän jatkoi isänsä politiikkaa, jossa hän hyödynsi Ranskan ja Espanjan kilpailua laajentaakseen valtakuntaansa. Hänen kolme tärkeintä tavoitettaan olivat Geneven, Saluzzon ja Monferraton valloittaminen. Saluzzon hän onnistui valloittamaan Ranskalta vuonna 1588. Hän sekaantui Ranskan uskonsotiin ja taisteli myös Bernin ja muiden sveitsiläisten kantonien kanssa, ja Ranskan Henrik III:n murhan jälkeen vuonna 1580 hän pyrki Ranskan valtaistuimelle. Vuonna 1590 hän lähetti sotajoukon Provenceen katolisen liigan puolesta, mutta vuoden 1593 rauha, jossa Henrik Navarralainen tunnustettiin Ranskan kuninkaaksi, päätti hänen pyrkimyksensä.
Ranskan ja Espanjan välisessä sodassa Kaarle asettui jälkimmäisen puolelle vaihtelevalla menestyksellä. Lyonin rauhassa vuonna 1601 hän luopui lopulta kaikista Rhônejoen takaisista alueista, mutta Savoijin Saluzzon hallinta vahvistettiin sopimuksessa. Sitten hän suunnitteli uutta yritystä Geneveä vastaan, mutta hänen yrityksensä valloittaa kaupunki Espanjan avulla vuonna 1602 epäonnistui täydellisesti. Bruzolon sopimuksessa huhtikuussa 1610 Kaarle Emanuel liittoutui ranskalaisten kanssa Espanjan ja Itävallan Habsburgeja vastaan vastineeksi luvasta valloittaa Lombardia. Vaikka Henrik IV:n salamurha keskeytti tämän liiton, Kaarle Emanuel valtasi Mantovan herttuakunnalle vuodesta 1536 kuuluneen Monferraton herttuakunnan espanjalaisilta vuonna 1613 (Mantovan perimyssota (1613–1617)). Espanjalaiset tunkeutuivat herttuakuntaan Lombardian puolelta, ja vaikka Kaarle Emanuel kärsi useita tappioita, hän saavutti joitakin voittoja, mutta vuonna 1618 hän joutui luopumaan Monferratosta.
Kolmikymmenvuotisessa sodassa Kaarle Emanuel tavoitteli saksalais-roomalaisen keisarikunnan kruunua vuonna 1619 mutta ilman menestystä. Vuonna 1628 hän oli liittoutunut Espanjan kanssa sodassa Ranskaa vastaan. Ranskalaiset hyökkäsivät herttuakuntaan ja valtasivat sen, eikä Espanja tullut apuun. Kaarle Emanuel taisteli epätoivoisesti mutta sairastui Saviglianossa ja kuoli vuonna 1630.
Hänen seuraajakseen tuli hänen ja Espanjan infanta, prinsessa Catalina Micaelan (1567–1597) poika Viktor Amedeus I. Puoliso Catalina Micaela oli Espanjan kuningas Filip II:n ja hänen kolmannen vaimonsa Elisabet Valois'n (1546–1568) nuorempi tytär.
Aiheesta muualla

Kuvia tai muita tiedostoja aiheesta Kaarle Emanuel I Wikimedia Commonsissa
Hyvä veli -verkosto

Hyvä veli -verkosto on termi, jolla viitataan korruptionomaiseen toimintaan, jossa korkeissa asemissa olevat käyttävät vaikutusvaltaansa vääristelyyn tai kiertääkseen  virallisen päätöksenteon taatakseen muiden jäsenten edun.
Professori Pekka Viljasen mukaan hyvä veli -verkostolla on Suomessa vuosikymmenien pituiset perinteet. Hän mainitsee sen muun muassa näkyvän kaavoitusratkaisuissa ja esimerkiksi kun kunnalle ostetaan kovalla hinnalla puoluetovereilta kiinteistöjä, jotta tämä selviäisi talousvaikeuksista.
Aiheesta muualla

Uusi Suomi - Tällainen korruptio on Suomessa ongelma
Salminen, Ari &  Mäntysalo, Venla: Epäeettisestä tuomittavaan: Korruptio ja hyvä veli -verkostot Suomessa. Vaasan yliopisto
"Hyvä veli" on suomalaisten mukaan yleisin korruption muoto – kuntapäättäjät eri mieltä Yle, 2016
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Old boy network (Finland)
Käännös suomeksi
Industrial Bank

| Industrial Bank |
| --- | --- |
Yritysmuoto:  pörssiyhtiö
Osake:  SSE: 600016
Markkina-arvo:  47,3 mrd. USD (5/2016)
ISIN:  CNE000001QZ7
Perustettu:  1988
Toimitusjohtaja:  Yiping Tao 
Avainhenkilöt:  (hallituksen) pj. Jianping Gao
Kotipaikka:   154 Hudong Road, Fuzhou 350003, Kiina
Toimiala:  pankki
Liikevaihto:  45,03 mrd. USD (2015)
Liikevoitto:  8,04 mrd. USD (2015)
Henkilöstö:  50 472 (2015)
Kotisivu:  www.cib.com.cn
Infobox OKVirheellinen NIMI-arvo: 
Industrial Bankin sivutoimipiste Dalianissa.
Industrial Bank Co., Ltd. (kiin. 興業銀行, pinyin: Xīngyè Yínháng) on Kiinan suurimpia pörssinoteerattuja liikepankkeja. Pankin kotipaikka on Fuzhou. Pankin osake noteerataan Shanghain pörssissä.
Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla Industrial Bank oli vuonna 2016 sijalla 59 ollen samalla 13. suurin Forbesin listan kiinalainen pörssiyritys. Pankin markkina-arvo oli 47,3 miljardia Yhdysvaltain dollaria (toukokuussa 2016) ja liikevaihto 45,0 miljardia USD (2015). Vuoden 2015 lopussa suurpankin henkilökuntaan kuului runsas 50 000 työntekijää.
Taseensa perusteella (815,85 mrd. USD) pankki luokiteltiin vuonna 2016 maailman 35. suurimmaksi julkisesti noteeratuksi pankiksi.
Jääkiekon Suomensarja 1963–1964

| Jääkiekon Suomensarja 1963-1964 |
| --- | --- |
Nousseet joukkueet:  HIFK ja RU-38
Pudonneet joukkueet:  KajPS, Tiikerit, Jääpeikot ja Ketterä
Ylempi sarjataso:  SM-sarja
Alempi sarjataso:  Maakuntasarja
  ← 1962-1963 :  1964-1965 → 
Jääkiekon Suomensarja kaudella 1963-1964 pelattiin neljässä maantieteellisesti jaetussa lohkossa. Lohkoissa pelattiin kaksinkertainen sarja, lohkovoittajat etenivät SM-sarjan nousukarsintaan, jonka kaksi parasta nousivat SM-sarjaan. Lohkojen viimeiset putosivat Maakuntasarjaan.
Suomensarja > Pohjoislohko

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
| Hermes, Kokkola | 10 | 8 | 1 | 1 | 62 | 29 | +33 | 17 |
| Kärpät, Oulu | 10 | 8 | 0 | 2 | 74 | 29 | +45 | 16 |
| Vesa, Raahe | 10 | 6 | 1 | 3 | 52 | 42 | +10 | 13 |
| KaPa, Kajaani | 10 | 4 | 0 | 6 | 47 | 59 | -12 | 8 |
| Pohjan Haukat, Kemi | 10 | 3 | 0 | 7 | 44 | 62 | -18 | 6 |
| KajPS, Kajaani | 10 | 0 | 0 | 10 | 14 | 72 | -58 | 0 |
Suomensarja > Lounaislohko

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
| RU-38, Pori | 10 | 10 | 0 | 0 | 69 | 15 | +54 | 20 |
| TPV, Tampere | 10 | 7 | 0 | 3 | 49 | 26 | +23 | 14 |
| HPK, Hämeenlinna | 10 | 6 | 1 | 3 | 50 | 36 | +14 | 13 |
| TKT, Tampere | 10 | 3 | 2 | 5 | 32 | 52 | -20 | 8 |
| Hokki, Rauma | 10 | 1 | 1 | 8 | 38 | 72 | -34 | 3 |
| Tiikerit, Hämeenlinna | 10 | 1 | 0 | 9 | 29 | 66 | -37 | 2 |
Suomensarja > Etelälohko

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
| HIFK, Helsinki | 10 | 9 | 0 | 1 | 73 | 20 | +53 | 18 |
| TuTo, Turku | 10 | 8 | 0 | 2 | 52 | 22 | +30 | 16 |
| Karhu-Kissat, Helsinki | 10 | 5 | 1 | 4 | 41 | 42 | -1 | 11 |
| Tarmo, Hämeenlinna | 10 | 4 | 0 | 6 | 41 | 47 | -6 | 8 |
| HP-47, Heinola | 10 | 3 | 0 | 7 | 33 | 49 | -16 | 6 |
| Jääpeikot, Valkeakoski | 10 | 0 | 1 | 9 | 16 | 76 | -60 | 1 |
Suomensarja > Itälohko

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
| JoKP, Joensuu | 10 | 8 | 1 | 1 | 51 | 33 | +18 | 17 |
| MP, Mikkeli | 10 | 6 | 1 | 3 | 38 | 20 | +18 | 13 |
| Kiri-Pojat, Kotka | 10 | 3 | 2 | 5 | 33 | 47 | -14 | 8 |
| JyP, Jyväskylä | 10 | 3 | 2 | 5 | 42 | 46 | -4 | 8 |
| KalPa, Kuopio | 9 | 3 | 1 | 5 | 26 | 32 | -6 | 7 |
| Ketterä, Imatra | 10 | 2 | 3 | 5 | 21 | 33 | -12 | 7 |
Suomensarja > SM-sarjakarsinta

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
| HIFK, Helsinki | 6 | 6 | 0 | 0 | 29 | 12 | +17 | 12 |
| RU-38, Pori | 6 | 4 | 0 | 2 | 20 | 14 | +6 | 8 |
| Hermes, Kokkola | 6 | 1 | 0 | 5 | 15 | 22 | -7 | 2 |
| JoKP, Joensuu | 6 | 1 | 0 | 5 | 15 | 31 | -16 | 2 |
HIFK ja RU-38 nousivat SM-sarjaan, josta putosivat Töölön Vesa ja Warkauden Urheilijat. Kajaanin Palloseura, Hämeenlinnan Tiikerit, Valkeakosken Jääpeikot ja Imatran Ketterä putosivat maakuntasarjaan, josta nousivat Oulun Työväen Palloilijat, Savonlinnan Pallokerho, Mäntän Valo ja Lahden Reipas.
Kantere

| Keski-Suomen kansanterveyden edistämiskeskus ry |
| --- | --- |

Perustettu:  28.08.2007
Toimiala:  Hyvinvoinnin ja terveyden edistämistyö
Kotipaikka:  Jyväskylä, Suomi
Toiminta-alue:  kansallinen
Jäsenmäärä:  22 valtakunnallista terveys- ja/tai hyvinvointialan yhdistystä/yritystä
Puheenjohtaja:  Raija Harju-Kivinen
Hallitus:  Kantere ry:n hallitus
Aiheesta muualla
Sivusto
Infobox OKVirheellinen NIMI-arvo: 
Kantere ry:n (Keski-Suomen kansanterveyden edistämiskeskus) tarkoituksena on koordinoida, kehittää ja arvioida maakunnallisia hyvinvointia ja terveyttä edistäviä toimintoja, tehostaa terveyden edistämisen toimijoiden (järjestöt, julkinen ja yksityinen sektori) verkostomaista yhteistyötä, ehkäistä kansansairauksia ja alueen muita terveysongelmia sekä kaventaa terveyseroja.
Tavoitteena on luoda Keski-Suomen maakuntaan hyvinvoinnin ja terveyden edistämisen kestäviä rakenteita ja vahvistaa sektorirajat ylittävää terveyden edistämisen osaamista ja yhteistyötä.
Yhdistyksen toiminnalla tavoitellaan maakunnan väestön parempaa hyvinvointia ja vaikutetaan samalla alueen elinvoimaisuuteen ja menestymisedellytyksiin. Toiminnasta saatuja tuloksia hyödynnetään valtakunnallisesti.
Kantere ry:n taustalla on Terveyden edistämisen Foorumi, jonka toiminnan juuret ajoittuvat vuoteen 1994 ja Syty Savutta –projektiin.
Toiminta

Kantereen toiminnan tarkoituksena on vahvistaa, ennakoida ja kehittää terveyden edistämistä. Kantere koordinoi ja luo puitteita julkisen, yksityisen ja kolmannen sektorin vuorovaikutukselle.
Kantere toimii valtakunnallisten terveyden edistämislinjausten ja suuntien (mm. Terveys 2015, Kaste-ohjelma) mukaisesti. Kantere vastaa maakunnassa väestön terveyden edistämisen tarpeisiin ja kokoaa tähän työhön myös järjestökenttää. Väestöstrategiaa toteutetaan yhteistyössä maakunnallisen Keski-Suomen sairaanhoitopiirin preventiotyön kanssa.
Aiheesta muualla

Kantere ry:n kotisivut (Arkistoitu – Internet Archive)
Kantere ry:n Facebook-sivut
Indis

Indis Kultainen on Taru sormusten herrasta -saagan henkilöhahmo. Indis oli Noldorin ensimmäisen kuninkaan Finwën toinen vaimo Amanin Maassa ja Fingolfinin ja Finarfinin äiti.
Hänestä oli lähtöisin Arwen Undómiel isoäidin syntymään johtanut sukuhaara.
Aiheesta muualla

Indis Kontu-wikissä
Irma Hyvärinen

Irma Kaarina Hyvärinen (s. 6. elokuuta 1949 Helsinki) on suomalainen kielitieteilijä ja Helsingin yliopiston germaanisen filologian professori emerita.
Hyvärinen on ollut vuosina 1999–2014 Helsingin yliopiston germaanisen filologian professori ja Helsingin yliopiston saksalaisen laitoksen johtaja elokuusta 1999 heinäkuuhun 2006 ja jälleen huhtikuusta 2007 vuoden 2009 loppuun.
Hyvärinen aloitti lukuvuodesta 1990–1991 Helsingin kauppakorkeakoulun saksan kielen vs. apulaisprofessorina ja oli lukuvuoden 1991–1992 Joensuun yliopiston Savonlinnan kääntäjänkoulutuslaitoksessa saksan kielen apulaisprofessori. Sitten vuosina 1992–1998 hän oli Jyväskylän yliopiston germaanisen filologian apulaisprofessori/vs. professori ja vuonna 1996 kesälukukauden Augsburgin yliopistossa Saksan liittotasavallassa germanistisen kielitieteen vieraileva professori. Vuosina 1998–1999 hän oli Turun yliopiston germaanisen filologian apulaisprofessori/professori.
Hyvärinen valmistui humanististen tieteiden kandidaatiksi 1971, filosofian kandidaatiksi 1973, filosofian lisensiaatiksi 1982 ja väitteli 1989 Oulun yliopistosta filosofian tohtoriksi germaaninen filologian alalta tutkimuksella Zu finnischen und deutschen verbabhängigen Infinitiven: eine valenztheoretische kontrastive Analyse. Teil 1, Theoretische Fundierung und Abgrenzung des Prädikats.
Vuonna 2007 DAAD (Deutscher Akademischer Austauschdienst, German Academic Exchange Service) myönsi Hyväriselle arvostetun Jacob ja Wilhelm Grimm -palkinnon. DAAD jakaa palkinnon vuosittain yhdelle ulkomaiselle tieteilijälle merkittävästä työstä saksalaisen kirjallisuuden ja kielitieteen aloilla. Palkinto myönnetään henkilölle, joka on erityisesti edistänyt kansainvälistä akateemista yhteistyötä opetus- ja tutkimustyönsä kautta.
Hyväriselle on myönnetty myös tunnustuspalkinto maisterinopinnäytteiden ohjauksesta Helsingin yliopiston nykykielten laitokselta.
Kanadan kommunistinen puolue

Kanadan kommunistinen puolue (Communist Party of Canada, CPC) on kanadalainen kommunistinen puolue, joka on perustettu vuonna 1921. Puolue perustettiin salaisesti eräässä ladossa lähellä Guelphin kaupunkia ja se oli perustamisestaan lähtien mukana Kominternissa.
Historia

CPC oli aluksi kielletty ja vuonna 1922 sen peitejärjestöksi organisoitiin ”Workers' Party of Canada”. CPC laillistettiin 1924, jolloin Workers' Partyn toiminta lakkasi. 1930-luvulla viranomaiset häiritsivät monin tavoin puolueen toimintaa muun muassa pidättämällä sen johtohenkilöitä. Kun CPC kiellettiin jälleen 1941 sen jäsenet muodostivat ”Labour-Progressive Party” -nimisen puolueen. LPP:n kansanedustaja Fred Rose lavastettiin Neuvostoliiton vakoojaksi vuonna 1947 ja erotettiin Kanadan parlamentista.
Nikita Hruštšovin paljastettua edeltäjänsä Stalinin julmuudet ja Neuvostoliiton miehitettyä Unkarin vuonna 1956 LPP menetti jäseniään ja kannattajiaan. Kanadan kommunistinen puolue sallittiin uudestaan vuonna 1959. Tšekkoslovakian miehitys vuonna 1968 aiheutti lisää katoa jäsenistössä.
Neuvostoliiton romahtaminen johti hajaannukseen koko kommunistisen liikkeen piirissä, eikä Kanadan kommunistinen puolue ollut poikkeus. Uudistusmieliset voimat yrittivät George Hewisonin johdolla kammeta puolueen linjaa pois perinteisestä marxismi-leninismistä, mutta lopulta vanhoillinen linja, jota edusti puheenjohtaja Miguel Figueroa, voitti ja reformisteille jäi puoluetta lähellä ollut yhdistys Cecil-Ross Society.
Pääsihteerit

Tom Burpee toukokuu - joulukuu 1921
William Moriarty 1921–1923
Jack MacDonald 1923–1929
Tim Buck 1929–1962
Leslie Morris 1962–1964
William Kashtan 1965–1988
George Hewison 1988–1992
Miguel Figueroa 1992–2015
Liz Rowley 2016– nykyinen
Vaalitulokset

| Vuosi | Ehdokkaden määrä | Voitetut paikat | Ääniä | Ääniä |
| --- | --- | --- | --- | --- |
| 1930 | 6 | 0 | 4,557 | 0,12 % |
| 1935 | 13 | 0 | 27,456 | 0,46 % |
| 19401 | 9 | 0 | 14,005 | 0,36 % |
| 19452 | 68 | 1 | 111,892 | 2,13 % |
| 19492 | 17 | 0 | 32,623 | 0,56 % |
| 19532 | 100 | 0 | 59,622 | 1,06 % |
| 19572 | 10 | 0 | 7,760 | 0,12 % |
| 19582 | 18 | 0 | 9,769 | 0,13 % |
| 1962 | 12 | 0 | 6,360 | 0,08 % |
| 1963 | 12 | 0 | 4,234 | 0,05 % |
| 1965 | 12 | 0 | 4,285 | 0,06 % |
| 1968 | 14 | 0 | 4,465 | 0,05 % |
19723: ei saatavilla
| 1974 | 69 | 0 | 12,100 | 0,13 % |
| 1979 | 71 | 0 | 9,141 | 0,08 % |
| 1980 | 52 | 0 | 6,022 | 0,06 % |
| 1984 | 52 | 0 | 7,551 | 0,06 % |
| 1988 | 51 | 0 | 7,066 | 0,05 % |
19934: ei saatavilla
19974: ei saatavilla
| 2000 | 52 | 0 | 8,779 | 0,07 % |
| 2004 | 35 | 0 | 4,564 | 0,03 % |
| 2006 | 21 | 0 | 3,022 | 0,02 % |
| 2008 | 24 | 0 | 3,639 | 0,02 % |
Alaviitteet:
1: Yhdeksäs edustaja, Dorise Nielson oli kommunistisen puolueen jäsen mutta tuli valituksi Progressive Unity puolueen listalta.
2: Kommunistisen puolueen toiminta kiellettiin vuonna 1941, eikä se pystynyt osallistumaan vuosien 1943 ja 1959 välillä vaaleihin. Tuona aikana puolue toimi nimellä: Labour Progressive Party.
3: Vuonna 1972 puolueen ehdokkaat listautuivat sitoutumattomina. Ei ole tarkkaa tietoa kuinka monta ehdokasta yritti tulla valituksi.
4: Vuonna 1993 puolueella ei ollut vaadittavaa määrää ehdokkaita (50), eikä täten voinut osallistua parlamenttivaaleihin valtakunnallisena puolueena, Puolueen ehdokkaat listautuivat sitoutumattomina. Puolueen virallinen asema palautui vasta vuoden 2000 vaalien alla. Ei ole tietoa kuinka monta puolueen ehdokasta listautui sitoutumattomana vuosin 1993 ja 1997 välillä.
Aiheesta muualla

Puolueen kotisivu
Rekisteröidyt Kanadan puolueet
Animal Alliance Environment Voters Party of Canada | 
Bloc Québécois | 
Canadian Action Party | 
Christian Heritage Party of Canada | 
First Peoples National Party of Canada | 
Kanadan kommunistinen puolue | 
Kanadan konservatiivipuolue | 
Kanadan liberaalipuolue | 
Kanadan vihreä puolue | 
Libertarian Party of Canada | 
Marijuana Party of Canada | 
Neorhino.ca | 
Uusi demokraattinen puolue | 
Newfoundland and Labrador First Party | 
People's Political Power of Canada | 
Progressive Canadian Party | 
Western Block Party | 
Work Less Party
Hydroides elegans

| Hydroides elegans |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Nivelmadot Annelida
Luokka::  Monisukasmadot Polychaeta
Lahko::  Sabellida
Heimo::  Putkimadot Serpulidae
Suku::  Hydroides
Laji::  elegans
Kaksiosainen nimi
 Hydroides elegans  (Haswell, 1883) 
Infobox OKNimi-testi OK: 
Hydroides elegans on putkimatojen (Serpulidae) heimoon kuuluva merivesissä elävä nivelmatolaji.
Hydroides elegans elää korkeintaan 3 890 metrin syvyydessä 3–13 asteen lämpöisissä vesissä. Sitä tavataan Aasiasta, Euroopasta, Pohjois-Amerikasta, Etelä-Amerikasta ja Oseaniasta. Laji on ainakin valkopilkkukaniinikalan (Siganus canaliculatus) ravintoa.
Kaajal

| Kaajal |
| --- | --- |

Ohjaaja:  Ram Maheshwari
Käsikirjoittaja:  Phani Majumdar
Perustuu:  Gulshan Nandan romaaniin Maadhavi
Tuottaja:  Pannalal Maheshwari
Säveltäjä:  Ravi
Kuvaaja:  Sudhin Majumdar
Leikkaaja:  Keshav Nanda
Pääosat:   Meena Kumari  Raaj Kumar  Dharmendra  Padmini 
Valmistustiedot
Valmistusmaa:  Intia
Tuotantoyhtiö:  Kalpanalok
Ensi-ilta:  1965
Kesto:  168 min
Alkuperäiskieli:  hindi
Aiheesta muualla
IMDb 
AllMovie
Infobox OKNimi-testi OK: 
Kaajal (hindiksi काजल, Kājal; suom. ”Kajaali”) on vuonna 1965 ensi-iltansa saanut intialainen hindinkielinen romanttinen draamaelokuva, jonka on ohjannut Ram Maheshwari ja tuottanut Pannalal Maheshwari. Se perustuu Gulshan Nandan romaaniin Maadhavi. Elokuvassa näyttelevät Meena Kumari, Raaj Kumar, Dharmendra, Padmini, Mumtaz, Mehmood, Durga Khote ja Helen. Se oli menestys.
Näyttelijät

| 0 | 1 | 2 |
| --- | --- | --- |
|  Meena Kumari  | … |  Madhavi   |
|  Raaj Kumar  | … |  Moti   |
|  Dharmendra  | … |  Rajesh   |
|  Padmini  | … |  Bhanu   |
|  Mehmood  | … |  Bhola   |
|  Mumtaz  | … |  Jharna   |
|  Durga Khote  | … |  Ranimaa   |
|  Helen  | … |  kurtisaani   |
|  Gajanan Jagirdar  | … |  herra Saxena   |
|  Ramayan Tiwari  | … |  Kalu Mali/Kalicharan   |
|  Tun Tun  | … |  Amba   |
|  Gopal Sehgal  | … |  Amban eno   |
|  Sailesh Kumar  | … |  Kaushal   |
Soundtrack

Kaikki sanat Sahir Ludhianvi, kaikki sävellykset Ravi.
|  |
| --- | --- | --- | --- | --- | --- | --- | --- | --- | --- |
| Nro | Nimi | Laulaja(t) | Kesto |  |  |  |  |  |  |
| 1. | ”Chhoo Lene Do” | Mohammed Rafi |  |  |  |  |  |  |  |
| 2. | ”Yeh Zulf Agar Khulke” | Mohammed Rafi |  |  |  |  |  |  |  |
| 3. | ”Kabira Nirbhay Ram Jape, Jab Lag Diye Bati” | Mohammed Rafi, Asha Bhosle |  |  |  |  |  |  |  |
| 4. | ”Zara Si Aur Pila Do Bhang, Main Aaya Dekhne” | Mohammed Rafi, Asha Bhosle |  |  |  |  |  |  |  |
| 5. | ”Tora Man Darpan Kehlaye” | Asha Bhosle |  |  |  |  |  |  |  |
| 6. | ”Mere Bhaiya, Mere Chanda” | Asha Bhosle |  |  |  |  |  |  |  |
| 7. | ”Chham Chham Ghunghroo” | Asha Bhosle |  |  |  |  |  |  |  |
| 8. | ”Samjhi Thi Ke Yeh Ghar” | Asha Bhosle |  |  |  |  |  |  |  |
| 9. | ”Yeh Haseen Zulf” | Asha Bhosle |  |  |  |  |  |  |  |
| 10. | ”Agar Mujhe Na Mili Tum, To Main Yeh Samjhunga” | Asha Bhosle, Mahendra Kapoor |  |  |  |  |  |  |  |
| 11. | ”Muddat Ki Tamannaon Ka” | Mahendra Kapoor |  |  |  |  |  |  |  |
| 12. | ”Aapke Paas Jo Aayega” | Mahendra Kapoor |  |  |  |  |  |  |  |
Palkinnot

Filmfare Awards
Paras naispääosa – Meena Kumari
Paras naissivuosa – Padmini
Ehdokkuudet
Paras miespääosa – Raaj Kumar
Paras miessivuosa – Raaj Kumar
Paras mieslaulaja – Mohammed Rafi (”Chhoo Lene Do”)
Paras tarina – Gulshan Nanda
Aiheesta muualla

Kaajal Internet Movie Databasessa (englanniksi)
Kaajal AllMoviessa. (englanniksi)
K. V. Lehtonen

Karl Viktor (Kaarle Vihtori) Lehtonen (vuoteen 1876 Portaanpää, 31. joulukuuta 1859 Huittinen – 7. tammikuuta 1943 Hämeenkyrö) oli suomalainen rovasti ja kristillinen kirjailija.
Elämä

Lehtosen vanhemmat olivat torppari Heikki Portaanpää ja Katariina Forselius. Hän pääsi ylioppilaaksi 1884 Hämeenlinnan normaalilyseosta ja suoritti Helsingin yliopistossa teologian erotutkinnon 1887. Lehtonen vihittiin papiksi 1888.
Lehtonen toimi Turun merimieslähetysyhdistyksen saarnaajana 1889–1893, Urjalan kappalaisena 1893–1906, Turun tuomiokirkkoseurakunnan 4. kappalaisena 1906–1920 ja viimeksi Hämeenkyrön kirkkoherrana 1920–1943. Hän oli myös uskonnon opettajana turkulaisissa oppikouluissa ja toimi Turun arkkihiippakunnan tuomiokapitulin asessorina 1927–1931. Lehtonen sai rovastin arvon vuonna 1920.
Lehtonen oli naimisissa vuodesta 1889 Elin Louise Österholmin kanssa.
Teoksia

Elämän tie ja kuoleman tie : ensimmäisen psalmin johdolla. Turun merimies-lähetys, Turku 1891
Viisauden vieraspito : esitelmiä sananlaskukirjasta. Luth. Evankeliumi-yhdistys, Tampere 1893
Kansani käteen ja sydämmeen : nykyisten olojen johdosta. Urjalan ”Rauha”-yhdistys, Tampere 1899
Hyvä Paimen : (lähtösaarnan muistelma) ; kirjoitti K. V. L. Turku 1906
Galatalaiskirje : kristillisen vapauden ”Magna Charta” ; pastoraalitutkintoa varten kirjoitti K. V. Lehtonen. Tekijä, Turku 1916
Ultramonttaaninen paavikirkko : piirteitä sen olemuksesta, opista ja elämästä. Tekijä, Turku 1927
Egyptistä Kaanaaseen : Jumalan kansan korpivaellus. Tekijä, Turku 1932
Lapsikasteen puolesta : esitelmä. Suomen luth. evank.-yhdistys, Helsinki 1933
Sinä ja minä : maailmankatsomuskeskustelua. Otava 1937
Mitä meillä on Jesuksessa?. Serafia Hellsten, Vehmaa 1938
Suomennoksia

Johannes Bäck : Autuas armosta : saarna 13 sunnuntaina kolminaisuudesta. Lutherilainen Evankeliumi-yhdistys, Helsinki 1886, 4. painos 1901
Kolme todistusta evankeliumin opin oikeasta käsityksestä. Lutherilainen Evankeliumi-yhdistys, Helsinki 1890
B. C. Rodhe : Lasten kotikasvatuksesta : kahdeksan esitelmää Göteborgin Betleheminkirkossa v. 1882 ; suom. G. Hasselgrén ; suom. korj. K. V. Lehtonen. 3. painos Suomen luth. evank.-yhdistys, Helsinki 1933
Ruotsinnoksia

Martin Luther : Den 130:de psalmen utlagd ; öfversatt af K Lehtonen. Åbo 1894
Imeni O.S. Maselskohon metroasema

| Imeni O> S. Maselskoho |
| --- | --- |

 Harkovan metro 
Perustiedot
Metrolinjat:  H’olodnohirsko-Zavodska-linja
Sijainti:  49°57′29″N, 36°21′38″E
Paikkakunta:  Harkova, Ukraina
Avattu:  11. elokuuta 1978
Rakenne
Tyyppi:  tunneliasema
Imeni O.S. Maselskoho (ukr. Імені О.С. Масельського, ven. Имени А.С. Масельского, Imeni A.S. Maselskogo) on Harkovan metron H’olodnohirsko-Zavodska-linjan asema. Sen länsipuolella on Armijskan metroasema ja itäpuolella Traktornyi zavodin metroasema. Asema avattiin 11. elokuuta 1978. Vuoteen 2004 asti sen nimi oli Industrialna (ukr. Індустріальна, ven. Индустриальная, Industrialnaja).
Ilkka Paananen

Ilkka Paananen vuonna 1983.
Ilkka Olavi Paananen (s. 29. marraskuuta 1960 Keitele) on suomalainen pianisti.
Valmistuttuaan Kuopion Yhteiskoulun Musiikkilukiosta Paananen opiskeli pianonsoittoa muun muassa Eero Heinosen ja Ralf Gothónin johdolla Sibelius-Akatemiassa. Hän voitti Maj Lind -pianokilpailun vuonna 1982 ja kolme vuotta myöhemmin tanskalaisen Léonie Sonningin musiikkistipendin.
Paananen on esiintynyt pianosolistina, säestäjänä ja kamarimuusikkona kotimaan lisäksi useissa Euroopan maissa, Kaukoidässä ja Yhdysvalloissa. Liedpianistina hän on tehnyt yhteistyötä monien maineikkaiden laulajien kanssa, kuten Jorma Hynninen, Jaakko Ryhänen, Matti Salminen, Jorma Silvasti, Soile Isokoski, Elīna Garanča ja Dilbèr.
Aiheesta muualla

Ilkka Paananen. Ondine.